

**Оңтүстік Қазақстан облысының жекелеген әкімшілік-аумақтық бірліктерін қайта атау туралы**

Бірлескен Оңтүстік Қазақстан облыстық мәслихатының 2010 жылғы 25 маусымдағы N 31/318-IV Шешімі және Оңтүстік Қазақстан облысы әкімдігінің 2010 жылғы 12 шілдедегі N 254 Қаулысы. Оңтүстік Қазақстан облысы Әділет департаментінде 2010 жылғы 2 тамызда N 2034 тіркелді

      «Қазақстан Республикасының әкімшілік-аумақтық құрылысы туралы» Қазақстан Республикасының 1993 жылғы 8 желтоқсандағы Заңының 11-бабына сәйкес, тиісті аумақтардағы тұрғындардың пікірлерін ескере отырып және Оңтүстік Қазақстан облысының Сайрам, Түлкібас аудандары мәслихаттары мен әкімдіктерінің ұсыныстары бойынша, Оңтүстік Қазақстан облыстық мәслихаты **ШЕШІМ ЕТТІ** және Оңтүстік Қазақстан облысының әкімдігі **ҚАУЛЫ ЕТТІ:**  
      1. Оңтүстік Қазақстан облысының жекелеген әкімшілік-аумақтық бірліктері:  
      Сайрам ауданы бойынша:  
      Көлкент ауылдық округінің Пахтазарибдар ауылы – Қосбұлақ ауылы болып;  
      Қайнарбұлақ ауылдық округінің Көмешбұлақ-2 ауылы - Қасымбек датқа ауылы болып;  
      Түлкібас ауданы бойынша:  
      Балықты ауылдық округінің Калинин ауылы – Көкбұлақ ауылы болып қайта аталсын.  
      2. Осы бірлескен шешім және қаулы алғаш рет ресми жарияланғаннан кейін он күнтізбелік күн өткен соң қолданысқа енгізіледі.

*Облыс әкімі                                А.Мырзахметов*  
*Облыстық мәслихат сессиясының төрағасы     Р.Тәңірбергенов*  
*Облыстық мәслихат хатшысы                  Ә.Досболов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК